Jeg inviterer hele gjengen i dag.
Hun er YouTube-stjerne og mangemillionær, og hun er bare 15.
Tre, to, én!
Det var Mickey Mouse Club, og nå er det The Squad.
Det er grupper med barn som jobber sammen
for å bygge enorme, virale kjeder av videoer.
Vi har hele gjengen.
-Sawyer. -Hayden.
-Gavin. -Piper.
-Sophie. -Corinne.
Vi filmet utfordringer sammen.
De må styrte et glass vann
på bare sju sekunder.
"Sistemann som slutter å spise"-utfordringen. Ja!
Unger ser ut til å like det.
Fire millioner visninger.
CNN har 2,2 millioner visninger på en uke.
Hun er en superstjerne på nettet.
Piper Rockelle er en utrolig populær barneinfluenser.
Noen av dere har sett på siden jeg var åtte.
Ja, jeg vet det.
Piper fikk milliarder av visninger og millioner av dollar.
Tiffany Smith, Pipers mor, er manageren.
Kom nærmere gitteret. Sånn ja.
Hun sørget for at de ble viralt berømte.
Det virket gøy.
Det virket så uskyldig.
Men det var ikke uskyldig.
MOREN SIER HUN VAR "HALLIK" SOM LAGDE "BARNEPORNO"
YOUTUBE-MAMMA ANKLAGET AV 11 TENÅRINGER
SØKSMÅL TRUER EN TENÅRINGSSTJERNE PÅ YOUTUBE
Denne unge damen har fått over ti millioner følgere på YouTube
med dumme videoer hun filmer med vennene.
Nå saksøker noen av de tidligere vennene og foreldrene,
de hevder at de ble utnyttet.
Jeg jobbet nok tolv timer, og så la vi oss og gjorde det igjen.
Tiffany satte meg ofte i situasjoner der jeg var utrygg.
Nærmere.
Vi fikk beskjed om å gjøre ting
som en voksen ikke bør be små barn om å gjøre.
Jeg har jobb, og jeg er et barn.
Det falt meg ikke inn at det kunne finnes farer.
Flørt med kameraet.
Det er hit overgripere drar for å se videoer med barn.
Hør etter.
De får det til å virke som et gøyalt, lykkelig hus,
når det er et skrekkhus.
Jeg kan ikke!
Tiffany kjeftet på alle. Det var en veldig kultaktig stemning.
Tiffany var et monster.
Du er ei respektløs hurpe.
Tiffany tok uskylden vår og ødela den.
DÅRLIG PÅVIRKNING: KIDFLUENSERNES SKYGGESIDE
LAS VEGAS I NEVADA
…med meg i dag som har en bursdagskake.
Hei! Frank ba meg komme med denne.
-Jeg vet ikke hva den er til. -Hvor er… Spiste du litt av den?
Nei.
-Jeg ler når Frank dukker opp. -Ja, Frank var morsom.
Og hva vil dere helst ha? En 11 år gammel jente eller en søt mops?
En søt liten 11 år gammel jente med en mops.
Det var min første video med alle. Så jeg var kjempespent.
Dette var aldri… Det var bra og gøy.
Vi hadde det gøy med å filme dem.
Piper var en jeg beundret fordi hun var kusinen vår.
Og jeg ville lage YouTube-videoer og sånt.
Det jeg savner mest er Piper.
Det er veldig trist at hun ikke er i livet mitt.
Jeg ser smilene når du er med henne.
Og dere to er så tullete. Jeg savner å se det.
Ja.
Tiffany er storesøsteren min, og Piper er niesen min.
Vi vokste opp i Canton i Georgia.
Tiffany var 26 da Piper ble født.
Pipers far gikk fra Tiffany da hun var gravid.
Tiffany bodde hos foreldrene mine. Hun startet bedriften sin, dyrepleie.
Og hun oppdro Piper alene, uten Pipers far.
Da hun var veldig ung, var Piper bare en utadvendt unge.
Hun danset rundt, sang og smilte.
TIFFANYS SØSTER
Det syntes at hun hadde noe spesielt.
Piper var nok tre år gammel da hun begynte med skjønnhetskonkurranser.
Hun vant sin første som treåring, for Uavhengighetsdagen.
-Rommet hennes er fullt av trofeer. -Ja.
Hun var flott. Perfekt.
Jeg tror Tiffany ville at datteren skulle lykkes
for å vise Pipers far at hun var verdt noe
og at han gikk glipp av livet hennes.
Piper brukte bikini, spraytan, hadde håret.
Hun øvde og lærte alle dansetrinnene.
Piper elsket oppmerksomheten. Applausen.
Trofeene.
Tiffany ville at Piper skulle være best.
Tiffany var ikke fornøyd med andreplass.
Da Tiffany begynte å se Piper lykkes med skjønnhetskonkurranser,
ville hun se hva hun fikk til på sosiale medier.
Dette er podcasten YSB Now.
Vi har en spesiell gjest her i dag.
Hei, Brachel.
Når begynte du å si:
"Det hadde vært gøy å legge ut livet mitt på sosiale medier"?
Etter skjønnhetskonkurransene fant jeg en app, Musical.ly.
Jeg begynte der, og det var da ting begynte å skje,
og folk begynte å bli vennene mine, antar jeg.
PIPER - 9 ÅR GAMMEL
Musical.ly ble skapt rundt 2014, og det var en mime-app.
Det er en potet. Danse, danse.
Du lager korte, morsomme videoer der du mimer til en lyd.
Dette var populært blant barn.
Du skal være 13 for å bruke den,
men barn så unge som seks, sju, åtte var helt avhengige.
Det er nok foreldrene som legger ut innhold.
Musical.ly ble til TikTok, en av de mest vellykkede appene.
Charlie!
I 2007 hadde du: "Charlie Bit My Finger",
en tidlig YouTube-video som virkelig tok av.
Det var da du begynte å se stigningen til disse tidlige sosiale plattformene.
Man begynte å se flere snakke om livene sine
og legge ut for et lite publikum.
Hei, mamma!
Hva vil du i dag? Hvilken leke vil du ha i dag?
Innen 2011 hadde YouTube millioner av brukere.
-Denne! -Den?
Og noen av de tidligste virale stjernene var faktisk barn.
Jeg så alltid på de små videoene med åpning av leker og sånt.
Og jeg bare: "Mamma, jeg vil gjøre dette."
Hei, dere, det er Piper Rockelle.
I dag skal vi lage luftig slim.
Du trenger skolelim. Hvis du gir…
Bare se på Pipers video med luftig slim,
som er annerledes enn skjønnhetskonkurransene.
Og du kan se at hun trives foran kamera.
Hun er et naturtalent.
Tiffany filmet alltid noe.
Det var en del av rutinen til det de gjorde.
Tiffany klarte å bruke disse nye medieplattformene på en genial måte.
Sosiale medier er alt.
Du kan bygge et merke der, du kan få venner der,
du kan få kontakt med hele kloden.
Tiffany så en mulighet for datteren.
Hun ville gi datteren sin en mulighet.
Samtidig som Internettberømmelse ble noe stort,
forandret også tradisjonell og TV-berømmelse seg.
Plutselig fikk vanlige folk ta del i realityshow.
Piper får sitt store gjennombrudd.
Hun får plass på Dance Twins, som er et populært realityshow.
Hei, jeg er Tiffany. Og dette er min vakre datter, Piper.
Hun er den morsomme moren. Alle vil henge med henne.
Du ser også Tiffany for første gang
og får se oppdragelsesstilen hennes.
Du kan se at Tiffany presser Piper.
Det passer veldig bra at du tar førsteplass nå.
-Ok. -Det hadde vært fint.
-Ikke sant? -Ja.
Fra hun var liten ville Piper glede moren sin,
og sørget for at hun alltid prøvde å være best,
den beste i sørstatene.
Men Piper gikk ikke på skolen.
Da Piper var åtte, sa Ashley til Tiffany:
"Du må få henne inn på en skole.
Hun har rett til å lære." Det var en stor krangel.
Hennes hovedfokus var at Piper avanserte sosialt.
Hun var flink til å opptre
og ha en samtale med en voksen,
kunne gjøre auditioner.
Jeg forsto det ikke, men jeg støttet dem i det de ville gjøre.
Året var 2017,
og datteren min, Corinne, og jeg fikk en invitasjon av en venn
til å prøvespille som reservedanser for ei jente som heter Piper Rockelle.
Vennen min sa at Piper hadde krone på Musical.ly.
Det var vanskelig å bli kronet på Musical.ly,
så jeg bare: "Jøss, så kult."
Corinne var veldig interessert i skuespill, sang, dans, alt det der.
Vi prøvde å gjøre noen flere dansejobber,
så vi tok fri fra skolen, og dro på audition.
Da vi kom, var det et kamerateam for et show kalt Dance Twins.
Piper var veldig snill.
Vi gikk overens.
Vi snakket hele tiden under auditionen.
Etter å ha filmet, innså vi at vi begge bodde i Georgia,
tjue minutter unna hverandre.
Så selvsagt sier jentene: "Vi vil møtes. Vi vil gjøre mer sammen."
Jeg og Tiffany ble venner fordi:
"Barna våre vil dette, så vi skal hjelpe dem."
Tiffany sa at hun var veldig interessert i YouTube
fordi hun hadde sett alle disse nye familiene
som ble populære på sosiale medier.
EH BEE-FAMILIEN SPILLER GOAT-SIMULATOR
"Elsker deg" på geit.
Hei, kan du rydde lekerommet, er du snill?
Rydd opp.
Få se. Ok, der er Everleigh.
Du store!
Ok, Ava. Din tur.
Tiffany sa til meg: "Vi kan gjøre det. Dette kan bli veldig bra."
Jeg hadde aldri filmet en video før, så jeg bare: "Det virker kult."
Tiffany virket dreven med sosiale medier.
Corinne! Yeehaw, jente! Piper!
-Yeehaw, jente! -Yeehaw!
Tiffany la det ut på YouTube.
Og hun tekstet meg. "Ser du dette? Den har 20 000 visninger."
Jeg sa: "Kult."
Kult? Jeg vet ikke.
Og hun sa: "Nå har den 40. Nå har den 70."
Den videoen fikk over en million visninger.
Jeg hadde aldri fått denne typen oppmerksomhet på sosiale medier før.
Jeg var oppspilt.
Etter det fortsatte vi. Og videoene gjorde det veldig bra.
Etter Dance Twins tar Piper helt av på sosiale medier.
Folk følger henne. De blir interessert i livet hennes.
I 2017 flyttet hun til Los Angeles.
Stopp.
Vi skal til Los Angeles nå.
-Ok, bare… -Vi er på vei til flyplassen.
Vel, ja. Vi er på vei til flyplassen.
Hva prøver du på, Tretten?
Vil du ut i trafikken?
Tiffany og Piper pakket tingene sine og et par av kattene
og dro til Los Angeles for å prøve noe større.
Los Angeles, her kommer jeg.
Hele kidfluenser-området er sentrert rundt Los Angeles.
Det er der alle managerene er,
alle de store byråene.
Tiffany ville at datteren skulle lykkes.
Så hun starter Pipers YouTube-kanal,
utvikler et merke, blir en personlighet på nettet.
Hei, folkens. Det er meg og Hunter, broren min.
Hunter, Tiffany og Piper møttes på en konferanse i LA
da Hunter kom ned fra Wyoming.
ROS TIL LILLESØSTEREN MIN PIPER ROCHELLE
Hunter ble en karakter på Pipers kanal. De sa han var broren hennes.
Veldig interessant for oss i familien, for vi tenker: "Hva?"
Står til? Det er Reagan Beast, her med Hunter!
Jeg møtte Hunter etter noen videoer hjemme hos Piper for å samarbeide og sånt.
Han filmet mye. Og han var redigereren deres.
Slurpees!
Som transkjønnet har jeg ikke hatt mange guttevenner som ikke er trans.
Hunter var som en storebror. Han gjorde meg trygg. Han støttet meg.
Fy ****!
Hunter fleipa om at han hadde rota med Tiffany.
Du er pen!
Først etter at jeg ble kjent med Hunter,
sa han: "Jeg er Pipers bror på YouTube.
På YouTube er vi søsken, men ikke biologisk."
Storebror vinner alltid!
Han var Pipers bror utenfor kamera også. Han var en fyr som var der for Piper
på en barnslig måte, ikke som en stefar.
Men jeg tror han rota med Tiffany i skjul.
Jeg sa: "Vet Piper at du har dette forholdet med moren hennes?"
Hunter var Tiffanys veldig mye yngre kjæreste.
Hei! Vi er hjemme igjen.
Jeg ser ut som Grinchen nå. Det gjør Pipes og Tiff også.
Han var 19 eller 20. Og han flyttet inn.
Og de skapte innhold.
Mange av dere ba om kveldsrutinen min
for jeg har allerede vist morgenrutinen, så dere får se alle.
Pipers personlighet var skapt for sosiale medier.
Hun kunne oppføre seg på en måte som virket ekte.
Piper var utrolig søt. Alle likte henne.
Hun tiltrakk seg folk på en veldig autentisk måte.
Tiffany skapte et levedyktig merke med normalitet fra et barns synspunkt.
Når Pipers merke ble mer relevant,
fant Tiffany en måte å gjøre det større på.
-Hva gjør du? -Lager et smørbrød.
Hva slags overnatting er dette?
Bare en vanlig overnatting.
Vi skal være musestille.
Piper får fort en plass på showet Mani, produsert av Brat.
Brat er som Disney Channel for Internett.
De har hatt veldig populære serier. Mani var populær på YouTube.
Hvor har du tenkt deg?
Alle barnepiker deltar i sminketimen.
Mani gjør ikke det.
Mani handlet om en barnepike som var en mann.
Og Piper spilte en karakter kalt Skye.
Hun var den rike ungen.
Velkommen til Skyes guide til popularitet.
Trinn én, bli kvitt alle dårlige vibber.
Jeg spilte gother-emo-jenta.
Alt gotherjenta gjorde var motsatt av det Piper gjorde.
Jeg ante ikke hvem Piper var. Jeg visste ikke at hun var på sosiale medier
Sophie hadde ikke engang Instagram da hun ble med i Mani.
Alle insisterte på at hun trengte en om hun var i denne Brat-serien,
for alle på Brat-plattformen var ganske store på sosiale medier.
Sophie fikk sin første jobb i serien Mani som bakgrunnsskuespiller.
Karakteren hennes ble veldig populær.
Jeg gikk i svart for å forsvinne.
Vi møtte Piper og Tiffany på settet.
Etter det snakket jeg mye med Piper.
Derfra ba Tiffany og Piper meg om å være i en YouTube-video.
Det var Freaky Friday-videoen.
Piper Rockelles rollefigur, Skye, bytter rollefigur med gotherjenta.
Det var da jeg begynte å bli kjent med dem.
Tiffany inviterte alltid Sophie på overnatting.
Og så filmet de.
Hva er klokka?
Klokka er 23.10.
Det er litt sent.
På det tidspunktet visste jeg ikke noe om YouTube.
Jeg trodde de var unger som filmet videoer.
Piper og Sophie ble venner med en gang.
Vi hadde god kjemi.
Vi ble bedre venner på settet.
Vi fant tonen og oppdaget at vi hadde mye til felles.
Jeg følte at ingen forsto meg.
Og jeg føler at hun var den eneste som anstrengte seg
og prøvde å bli kjent med meg.
Vi snakket om alt jeg følte.
Vi ble bestevenner.
Jeg har aldri hatt en bestevenn før.
Vi er som søstre nå.
Klare? Dagens siste opptak.
Vi spilte begge i Mani en stund.
Og så var det leirsesongen.
Det var da Tiffany ble sint fordi en annen fikk flere replikker enn Piper.
Tiffany kom til settet.
Hun tok med seg Piper.
Og hun ropte og skrek.
"Dere får ikke fjerne datteren min!
Hun skapte denne serien. Hun var begynnelsen."
Hun bare: "Sophie, bli med oss." Jeg sa: "Jeg blir ikke med dere.
Jeg gjør ikke det, for jeg er profesjonell på et sett
og tror ikke på å brenne broer."
Det begynte å bli stressende.
Tiffany var opprørt. Hun snakket knapt til meg.
Hun dro henne fra settet.
Produsentene løp etter henne.
Jeg tror de stoppet dem på en bensinstasjon.
Hun kom ikke tilbake.
Jeg ble igjen. Det gikk hardt utover vennskapet vårt.
Så Piper og jeg sluttet å være venner.
Jeg innså at Tiffany var ustabil
og at du måtte være forsiktig rundt henne.
Jeg sa det aldri til noen. Jeg holdt det for meg selv.
Da Tiffany og Piper bodde i LA,
kom de og besøkte oss i Georgia i høytider og bursdager,
eller for å tilbringe tid med mamma og pappa.
Dette er rundt tiden da Piper ble kjent med Claire.
Piper er en inngiftet kusine av meg.
Og hun er niesen til Patience.
Og mamma er gift med Patience.
Jeg var alltid besatt av å ha noe å gjøre med kameraet,
om det var bak eller foran.
Så det var sprøtt å tenke på at jeg var i slekt med Piper på et vis.
Jeg beundret henne veldig.
Jeg så på henne før jeg visste at hun var kusinen min.
Jeg bare: "Du store!" Jeg trodde det ikke først.
"Er det en annen som heter Piper?"
Første gang jeg møtte henne, var jeg så utrolig glad.
Jeg var helt målløs.
Forbindelsen mellom Piper og Claire og Reese,
vi så det som en måte Tiffany og Patience kunne bli kjent på,
for de hadde ikke et forhold.
Tiffany og jeg var nære i oppveksten.
Hun er fire år eldre enn meg. Jeg beundret henne alltid.
Vi tilbragte mye tid sammen.
Og vi kom godt overens.
Men vi ble alle påvirket av skilsmissen.
Det var da Tiffany begynte å forandre seg.
Hun ble mer aggressiv, fysisk og verbalt.
Og jeg valgte å ikke snakke med Tiffany.
Jeg presset henne, på en måte,
til å prøve å ha et sunnere forhold til familien sin.
Ønsk deg noe og blås ut lysene.
Jeg var glad for å kanskje få kontakt med søsteren min igjen.
To mødre, to søstre, som oppdrar jenter sammen.
Hei, hva skjer? I dag skal vi bruke 30 dollar
og skaffe oss det beste kostymet.
Jeg lagde min første video med Piper i 2018.
Jeg visste ikke hvem hun var.
Jeg tenkte: "Så flott, en annen unge som lager YouTube-videoer som jeg vil."
Jeg heter Piper Rockelle og har på meg sjørøverkostyme.
Stem på meg, folkens!
Jeg heter Sawyer. Dette er kostymet mitt.
Den første videoen gikk bra,
men Tiffany inviterte oss tilbake for å lage flere.
I dag skal vi få superlange akrylnegler.
Etter som Pipers kanal ble mer og mer populær,
begynte Tiffany og Piper å legge til nye folk til klikken.
-Vi har Sawyer! -Hei!
-Vi har Hayden! -Yo!
Og vi har Gavin!
Tiffany ville ha en gruppe barn, i samme stil som Friends.
Friends var svært vellykket. Hun visste det.
Hun sa: "Vi kan lage og utvikle gruppen." Hun trodde det ville bli en hit.
-Ha det! -Hold kameraet lavere.
Corinne ville bli skuespiller, så vi flyttet til Hollywood.
Tiffany spurte oss kjapt om vi kunne lage en video.
Noen måneder etter Mani-hendelsen,
kontaktet Tiffany moren min for å si unnskyld
og at Piper savnet meg,
og at situasjonen gjorde henne trist.
Etter det begynte vi å filme mye mer sammen.
De samlet seg for å filme.
Og folk sa: "Du store, det er en hel gjeng!"
Tiffany tok det og brukte det.
Hun sa: "Vi kaller dem The Squad."
Det er Piper. Gå!
Jeg gikk aldri på offentlig skole, så jeg hadde aldri en stor vennegruppe.
"Jeg trenger hjelp, vil du filme for YouTube med meg?"
Og de begynte. Og vi hadde et utrolig bånd.
Slik ble The Squad dannet.
En gruppe andre barneinnholdsskapere som er bygget rundt Piper.
Det var som birollene rundt henne.
Men hun er alltid i sentrum. Hun er stjernen.
-Herregud! -Jeg er forelsket!
Tiffany var ikke den første som tenkte på en gjeng.
-På tide å ødelegge kroppene våre. -Hva blir det?
Det var Jake Pauls Team 10.
David Dobriks gruppe. There's the Sidemen.
Mange andre som var eldre gjorde det der ute på Internett.
Dette er den samme formelen, men med barn.
Det var alt for i dag, folkens! Håper dere har kost dere!
Så la oss starte utfordringen!
Snurr hjulet!
Hva gjør du i mine klær?
Da barna begynte å nå disse enorme tallene
og bli virale med mange følgere,
ble de en enorm suksess.
Og alle så på.
Hvordan tror du de vil reagere?
Piper!
Å bli likt i offentligheten, vil gi deg selvtillit,
det vil gi deg et ego-boost, det vil føles bra.
Jeg tror det er derfor folk så gjerne vil ha det.
Man føler seg spesiell.
På et tidspunkt var vi faktisk på toppen blant verdens 11-åringer
på berømte bursdager og alle disse nettsidene.
-Vi skal på turné! -Turné!
Det var tusenvis av barn. Det var sinnssykt.
Piper!
Det var kø rundt kvartalet.
Og det gjorde meg mer motivert.
Jeg vil fortsette. Jeg vil at dette skal gå bra.
Det må være fantastisk. Alt eller ingenting.
Å få se abonnentene og tallene øke var helt utrolig.
Dette var fortsatt utrolig stort for meg,
å få se det tallet nå en million.
Det var noe jeg hadde drømt om.
I dag skal jeg vise dere hva som skjer hos meg.
Hei. Jeg er Piper Rockelle. Jeg er så glad for å være her.
Utrolig at jeg har en million på YouTube.
Du klarte det på halvannet år. Sykt.
Jeg vet det.
Hun er gründer, sanger, YouTube-stjerne.
Piper Rockelle er her for å snakke om sin nye sang, "Treat Myself".
I'm gonna treat myself Treat myself, treat myself
I'm gonna treat myself Treat myself tonight
"Treat Myself" var Pipers første musikkvideo
om jenter som hadde en spadag.
Og de ser disse kjekke guttene utenfor.
Så vil de ha telefonnumrene deres.
Når The Squad blir etablert, tar Pipers berømmelse helt av.
Og hun begynner å tjene masse penger.
YouTube har et inntektsdelingsprogram med innholdsskapere
som er annerledes enn andre plattformer.
Om du ikke har gjort det, abonner
og slå på postvarslene.
Det kalles å tjene penger på innholdet.
Det ene er pengene YouTube betaler.
Du laster opp innhold, YouTube legger ut reklame,
og du får en andel av inntektene.
Du tjener også penger på merkevareavtaler og partnerskap,
og å få produkter og merkevarer til å betale deg for å promotere dem.
Se så søte de er. De er så søte.
Walmart, det går glatt. Takk, Walmart.
Du kan drive merkevareavtaler gjennom eksponering.
Merker vil betale
for å få femti millioner visninger på tre dager.
Det er det disse influenserne kan gjøre.
Tusen takk, Mattel.
Gleder meg til å se hvordan den ser ut.
Markedsverdien av innholdsskaperindustrien
skal, tror jeg, passere en halv trillion innen 2027. Det føles for lavt.
Hvor fikk du den ekle hettegenseren fra?
-Denne? -Det…
Det er varesalg.
Det er turnébilletter.
Alle disse ulike inntektsstrømmene
skaper en virksomhet verdt millioner.
Det finnes barn som tjener et sekssifret beløp hver måned her.
Et sekssifret beløp.
En jul var det en Apple-datamaskin,
et helt nytt Canon-kamera.
En Louis Vuitton-veske.
Det var da jeg innså at dette var større enn jeg ante.
Jeg visste ikke om YouTubes inntektsgenerering.
Jeg var ikke informert.
Jeg var alenemor i Hollywood med et barn.
Og det visste Tiffany. Hun visste det var tøft.
Hun sa at man kan tjene mye penger på dette.
"Seriøst?"
"Å, ja. Hun tjener mye. Nok til å betale regningene dine."
Og jeg bare: "Tjener jentenes videoer penger?"
"Å, ja."
Og på det tidspunktet var YouTube bare gøy for Corinne,
så vi tenkte ikke på den delen.
Min bestevenn er mye bedre enn din.
Det var da jeg begynte å tenke:
"Hvis du tjener så mye og du forteller meg om pengene nå, hvor er våre penger?"
Vi fikk ikke penger.
"Hun blir sett. Folk vet hvem hun er."
-Herregud! -Ja!
Du visste at de tjente penger på barnet ditt,
men du tror også at barnet ditt vokser,
og at de…
at ungen din vil tjene på det ved å få visninger selv
og få merkevareavtaler og skape innhold selv.
-Niks. -Misteltein.
En sløyfe.
Tiffanys forslag var i bunn og grunn:
"Jeg skal hjelpe deg å tjene penger."
Ok, nå får jeg se noe for det vi gjør.
Kan jeg få litt vann?
Jeg trenger vann.
Vi lager pyramiden.
-Corinne! -Herregud! Går det bra?
-Jeg må gi henne vann. -Corinne, våkne!
Det er mye penger å tjene her.
For å gjøre det, må du bruke algoritmene. Folk må engasjere seg.
Algoritmen er laget så den kan se alt på opptakene
og si "Ok, person X, du vil se dette, så vi setter det øverst på siden din."
Det krever mye erfaring
å forstå hvordan jeg kan få nok kommentarer,
nok likes, nok delinger til å gå viralt.
Dere lurer nok på hvem som redigerer videoene.
Det er selvsagt redigereren, og hvor gjør han det?
Hunter er den som hjelper YouTube-algoritmen,
foreslår innholdstider.
Han sa han lærte hemmeligheten.
Hvordan du fikk flere visninger,
hvordan du fikk bedre reklame,
hvordan du fikk hashtaggene på de rette stedene
til å lokke folk til videoene.
Det er å optimalisere videoene, sørge for at flest mulig ser dem.
Mine første opplevelser med å lage sosiale medier og legge ut videoer
var da jeg var åtte eller ni.
Jeg forsto ikke analysene og hvordan det hjalp videoen.
I dag skal jeg fange noen gold-diggers.
Da vi ble med i The Squad, måtte vi gi kanalen til Hunter.
Vi ga ham passordet og alt.
Jeg gledet meg til at han skulle gjøre videoene enda bedre.
Det var litt vanskelig å gi fra meg noe
jeg hadde jobbet så hardt for å skape,
men det virket som en god mulighet og det rette å gjøre da.
Hei, vil du spise lunsj med meg eller noe?
Er du gammel nok til å kjøre?
Du kan kjøre. Kom igjen.
Vi så på tilfeldige åpne hus i Hollywood Hills.
Alle drømmer om å bo i Hills når de flytter til California.
Det var et vakkert hus. Og det var enormt.
Tiffany, Hunter og Piper bodde i en leilighet.
Vi hadde en leilighet.
Huset ble bare et par tusen mer enn vi alle betalte.
"Hvis vi slår oss sammen, kan vi finne et sted å filme innhold."
Tiffany var kjempespent. Moren min var litt spent.
Og Hunter var spent. Jeg ville ikke flytte inn.
Jeg var alltid urolig rundt Tiffany fordi hun ikke var stabil.
Det var noe jeg alltid tenkte på.
Jeg elsket virkelig huset.
Og det var en hage barna kunne løpe rundt i.
Det føltes trygt.
Og jeg hadde en ny venn.
En som forsto situasjonen jeg var i.
Du er alenemor som prøver å lykkes.
Piper kom til meg om alt.
Hun følte at hun kunne snakke om det hun slet med.
Hun fikk et nært forhold til moren min også.
Piper hadde tatt moren min til side og bedt henne flytte inn hos henne
fordi, som hun sa: "Jeg trenger en stabil forelder. Det har jeg ikke."
Hun hadde ingen mor.
Hun hadde en person som fikk henne til å lage innhold
og ikke tenkte på hennes beste.
Det var nok derfor vi sa ja.
Piper ble som et barn nummer to. De ble familien vår.
Hvem kledde det best?
Klare til å stemme, dommere?
-Ja! -Greit.
Ja!
Sawyer!
Sophies tur!
Å lage videoer virker gøy i starten.
Det er ikke alltid gøy.
Man har ikke alltid lyst til å klistre på et smil og prate i timevis foran kamera.
Jeg har appelsinen og olivenoljen.
Vi filmet for alles kanal fordi Tiffany ga alle en kanal.
Ok, samme det. Jeg heter Ramona.
Vi filmet ti, femten videoer om dagen.
Alle måtte være der klokken 11.00,
og vi filmet til 01.00 eller 02.00.
Det er en lang arbeidsdag.
Og action, Sophie!
Ok, dere, vi må tisse, så dette er…
Jeg sov i to, tre timer,
sto opp rundt 06.00 til 07.00, gjorde skolearbeid…
Vi må dra!
…lukket nettbrettet,
og så måtte jeg filme igjen.
Og så gjøre det på nytt. Dette var hver dag i uken.
Vi fikk ingen pause.
Ring meg. Jeg har den.
For å gjøre opp for det, si om du vil jeg skal være assistenten din.
-Ok, action. -Ok.
Tiffany er den typen person som ville ha kontroll
over hva Piper gjorde og hvordan videoen gikk.
Moren hennes ble frustrert om hun sa noe galt,
og kjeftet på henne.
"Piper, du kan bedre."
Så sa hun: "Ja, jeg prøver," og sånt.
Dere!
Det ser ikke ekte ut. La oss gjøre det bedre.
Sawyer, snu deg.
Til slutt gjorde vi bare som vi ble fortalt,
som dukker.
Kom igjen.
Nok utsettelse. La oss få det gjort.
-Sawyer, stå som Piper. -Ok, står som Piper.
-I den retningen. -Bra. Ja. Stå…
Det er jobb.
Du hadde det kanskje gøy med én av 50 videoer og fikk være deg selv,
men det var mye skuespill for å prøve å lage en god video.
Siden Corinne drev med ekte skuespill, ekte dansing, ekte jobber,
visste vi at man skal ha en lærer på settet.
Vi måtte gjøre skolearbeid. Seks timer.
Vi visste at du skulle ha timer du skal jobbe.
Du skal ha mat.
Du skal ha alle de tingene.
Tradisjonelle barneunderholdere er underlagt en rekke regler
som tok flere tiår å få på plass.
Tidlig på 1900-tallet var det et oppgjør
rundt berømte barnestjerner som ikke ble betalt.
De ble utnyttet.
Så det ble vedtatt lover
som var ment å beskytte barnestjerner.
Dessverre, når det kommer til nye arbeidsformer og nye medier,
er det ingen arbeidsbeskyttelse.
Damer, vi skal filme Sophies YouTube-video.
-Ja, akkurat nå. -Så hvorfor…
Sophie!
Siden Tiffany og Hunter lagde YouTube-videoer,
trodde de at de var utenfor arenaen
hvor de lovene gjaldt.
Sophie, våkne nå!
Vi skal filme! Hvorfor sover du?
Vi skal lage en video.
-Ta deg sammen! -Det er intenst.
Vi dro til Bombay Beach.
Om du ikke vet det, er det en forlatt by.
Og vi fanger katter der. Det er bare gøy.
Tiffany og Piper hadde først to katter.
Så begynte vi å redde flere og flere katter.
Og vi reddet så mange at vi hadde 36 katter i huset.
I oppveksten hadde vi 20-30 katter samtidig.
De var ikke innendørs. De var utenfor.
Det var kaldt ute. Vi slapp dem inn i kjelleren.
Det ligner levemåten Tiffany fortsatt har.
Og du måtte mate alle kattene.
Jeg vet ikke om du har matet 30 katter. Det er litt av en opplevelse.
Noen ganger var søppelkassa ute så full av kattesand
at de nektet å tømme den.
Han liker kameraet!
Siden vi hadde samlet rundt 60 katter,
ble det Tiffanys besettelse å vaske i to timer med klorin
og vaktmesterbøtte hver kveld.
Se. Diego vil ut, se her.
Vi avsluttet en video rundt 01.00. Jeg vasket til rundt 03.00.
Sophie og Piper sovnet øverst i trappa mens de vasket veggene.
Jeg sa: "Jeg skal ikke si noe. Legg dere." Så sladret Piper og jeg fikk kjeft.
På den tiden var det ille og rart
og ikke gøy å lage videoer.
Hva er sjansen for at du slikker det fra gulvet?
-Vil du at jeg skal gjøre det? -Jeg utfordrer deg.
Oi, hun gjorde det! Piper, skal du gjøre det?
Da The Squad virkelig begynte å tjene penger, handlet det om tallene.
Hvor mange kan vi få til å se på?
Vi viser badedrakter, som sist.
Hvorfor ender jeg alltid i badedrakt?
De skal gjøre det de må for å få det til å skje.
Det er da barn tvinges inn i situasjoner
som kan gjøre dem ille til mote.
Jeg trenger hver og en av dere!
Dere må være slemme mot Symonne.
Vi fikk faktisk beskjed om å være slemme mot Symonne,
ignorere henne, ikke gratulere henne med dagen.
Symonne!
Hei, vlogger du i dag?
Ja, vi… Det er en gjeng. Du er sen.
Før var det bare for moro skyld, men nå virket det hensynsløst.
Var det et dårlig opptak?
Ja, det var noe på skjermen. Det bare…
-Var det noe på linsen? -Ja, det var noe stygt.
De gjorde ting som gjorde oss ille til mote og var sårende.
Tiffany ville lage mer tvilsomt innhold for å få flere visninger og likes.
Jeg vet hvorfor du sluttet med skjønnhetskonkurranser.
Du ble kastet ut fordi du ikke er pen.
Det ble gradvis verre og verre.
Hun er en taper.
Nei, jeg er ingen taper, Frank.
Frank, mopsen, er Tiffany som holder hunden
og snakker med en rar stemme.
Han mobbet og fornedret deg.
Han sa ting Tiffany ikke kunne si med sin normale stemme.
Dere ser fæle ut.
Frank hatet Sophie og mobbet henne alltid.
-Det er på tide å filme. Hva gjør du? -Jeg tar en lur.
Som dere ser, er Sophie lat.
Og hun er rotete. Hun sover overalt.
Og hun sover…
Det ble et veldig stressende miljø.
Jeg visste ikke hvordan jeg kunne si stopp.
I dag er jeg…
Drittsekk!
-Jeg er en drittsekk. -Tiffany var bare slem.
Og hun fikk utbrudd.
Og rarere situasjoner begynte å skje.
La oss hente inn vår første spiller, favoritten min!
Gavin!
-Gavin er ikke her. -Hva?
-Han er syk. Han kommer ikke. -Hva?
Tiffany var fascinert av Gavin.
Ikke bare som en venn. På en ekkel måte.
-Slikk den! -Jeg slikker den ikke.
Den er god. Slikk.
Nei.
Tiffany flørtet med ham. Det var veldig rart.
Hun sa: "Får du stå av meg?" til Gavin.
Han var rundt 12, 13.
La meg tørke det bort.
Kom hit. Jeg ordner det.
Gavin prøvde å le av det,
fordi han ikke forsto hva hun sa.
Jeg ante ikke hva hun sa, men hun gjorde det ikke rundt foreldre.
Corinne gråter når hun kommer hjem.
Hun begynte å fortelle meg mer og mer om det som foregikk hos Tiffany.
Når folk spør meg om det, snakker jeg ikke om det.
Jeg ble helt fortvilet av noe av det jeg hadde hørt
om hva som skjedde.
Det holdt. Vi var ferdige. Vi dro.
Og jeg får sinte meldinger.
IKKE TEKST MEG MER
Corinne ble sparket fra gruppen i en gruppemelding.
JEG SLUTTER Å FØLGE.
Jeg hadde aldri sett noe sånt. Det gjorde meg litt sjokkert.
Det var ikke vår idé å gjøre det.
Det var fullstendig kontrollert av Tiffany, på tross.
Corinne prøver å tekste dem og spørre hva som skjer.
Sawyer sa: "Jeg er så lei for det, Corinne.
Jeg er glad i deg, men får ikke være i videoer ellers."
Hun fikk folk på sosiale medier til å hate meg også.
Kalte Corinne søppel,
og Corinne var en sviker. og Corinne var en dårlig venn.
DU ER SÅ UTROLIG DRAMATISK. SLUTT Å SKAPE PROBLEMER
Jeg ble svartelistet etter at jeg sluttet.
Ingen sa noe fordi vi var redde. "Hva om hun gjør det mot meg?"
Tiffany finner folk som vil bli berømt.
Hun vet hvem hun skal finne.
Hun vet hvem hun skal snakke med.
Hun vet hvordan hun skal snakke. Hun utnytter dem.
Vi var mye sammen, Hunter, Piper og Tiffany.
Tiffany drakk ved noen anledninger, og hun eier ikke filter.
Hun sa ting til meg, spesielt rundt Piper. "Du blir så sexy når du er litt eldre."
Vi hadde det gøy på direktestrømmen min.
Og så tok det en veldig uventet vending.
Hun tvang seg på meg.
Jeg ble sjokkert.
TIFFANY SMITH, HUNTER HILL OG PIPER ROCKELLE
NEKTET VIA ADVOKATEN Å BLI INTERVJUET
ELLER GI EN KOMMENTAR TIL SERIEN.
TIFFANY SMITH HAR NEKTET FOR UTSAGNENE
FRA DE TIDLIGERE MEDLEMMENE OG FORELDRENE DERES.
Tekst: Marte Fagervik